የመንግሥት ባለሥልጣናት ይፋ ስለተደረገው ሪፖርት አዎንታዊ ምልከታ እንዳሳዩ፣ ጥናቱ ባመላከታቸው ውጤቶች ላይም ስምምነት እንዳላቸው ጥናቱን የመሩት ሩት ተናግረዋል፡፡ በመንግሥት በኩል ሪፖርቱ ይፋ መደረጉን በማስመልከት የተገኙት የብሔራዊ ፕላን ኮሚሽን ምክትል ኮሚሽነር ዶ/ር ጌታቸው አደም፣ ሪፖርቱ የመረጃና የጥናት ሥልቶች ላይ ችግሮች እንዳሉበት ተችተዋል፡፡ በተለይ የድህነት መጠን ተባብሶባቸዋል በተባሉትና ከድህነት ወለል በታች የሚገኙት አሥር በመቶ ሰዎች፣ ወደባሰ ድህነት አምርተዋል ተብሎ በቀረበው ላይ ጥያቄ ሰንዝረዋል፡፡ በዶ/ር ጌታቸው ጥያቄ መሠረት ከድህነት ወለል በታች ከሚገኙት መካከል ወደባሰ ድህነት ገብተዋል ስለተባሉት ሰዎች ጥናቱ ግልጽ አለመሆኑን ጠቅሰዋል፡፡
